14. ΑΠΟΦΑΣΙΣ ΥΠΟΥΡΓΟΥ   ΕΘΝΙΚΗΣ ΑΜΥΝΗΣ Αριθ. 402599 της 2/10 Μαΐου 1973 (ΦΕΚ Β΄ 549)  Περί καθορισμού αρμοδίων δια την σύνταξιν και υποβολήν Φύλλων Ποιότητος Ανθυπασπιστών, Υπαξιωματικών και Δοκίμων Εφέδρων Αξιωματικών, υπηρετούντων εις Μονάδας της 350 Σ. ΝΙΚΗ και την 120 ΣΕΑ. Έχοντες υπ’ όψιν: α)Το άρθρ. 3 του Ν.Δ. 2177/1952, «περί προσθήκης διατάξεών τινων εις τον υπ’ αριθ. 969/46 Α.Νόμον κλπ.». β)Τον Νόμ. 2342/53, «περί ιεραρχίας, προαγωγών και καταστάσεων των μονίμων Υπαξιωματικών της Ελληνικής Αεροπορίας», ως ετροποποιήθη υπό των Ν.Δ. 3064/54 και Α.Ν. 268/68. γ)Το Ν.Δ. 58/1968 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων.» δ)Τας ισχυούσας Διοικητικάς Οδηγίας, ανακοινοποιηθείσας δια της υπ’ αριθ. 157/58 Εγκυκλίου Διαταγής Α.Α. ε)Την υπ’ αριθ. 207207/11.1.1961 απόφασιν ΥΦΕΘΑ, «περί μη γνωματεύσεως επί προτάσεων προαγωγής και φύλλων ποιότητος Υπαξιωματικών υπό των Διοικητών Αεροπορικών Διοικήσεων». ζ)Την υπ’ αριθ. Υ. 214762/1.7.1964 Δ/γήν ΥΦΕΘΑ «περί της διοικητικής θέσεως και πειθαρχικής δικαιοδοσίας Δοκίμων Εφέδρων Αξιωματικών Ελληνικής Αεροπορίας», αποφασίζομεν: Καθορίζομεν ότι αρμόδιοι προς σύνταξιν και υποβολήν Φύλλων Ποιότητος δι’ Ανθυπασπιστάς, Υπαξιωματικούς και Δοκίμους Εφέδρους Αξιωματικούς υπηρετούντας εις Μονάδας της 350 Σ. ΝΙΚΗ, επιπέδου Μοίρας και την 120 ΣΕΑ είναι οι Διοικηταί των Μονάδων τούτων. Επί των ως άνω συντασσομένων δυσμενών Φύλλων Ποιότητος θα γνωματεύη ο ιεραρχικώς προϊστάμενος Διοικητής. Η παρούσα δημοσιευθήτω εις την Εφημερίδα της Κυβερνήσεως μερίμνη του Αργηγείου Αεροπορίας και κοινοποιηθήτω αρμοδίως.   